








CARWRIAETH 








Tônx—“ Bryniawr Iwerddon.” 





Trigolion siroedd Cymru 
Yn fawrion ac yn fân, 
O dewch yn nes i wrando 
Arair neu ddau o gân : 
Cewch glywed genyf hanes 
Yn llym mewn geiriau llawn, 
Âm fab a merch fu'n caru. 
Heb gel yn gywir iawn. 


Yr oedd y ferch fonheddig 

Yn perchen llawer iawn 
O aur, ac arian hefyd, 

Â thiroedd llydain iawn; 
A'i glendid yn rhagori 

Ar ferched tref a gwlad, 
A hi yn unig blentyn 

A fedda'i mam a'i thad. 


Hi roes ei bryd a'i ffansi, 
A'i bwriad oll i gyd, 
Ar garu mab i ffarmwr, 
Heb fawr o bethau'r byd ; 
Gwrthododd hi arglwyddi, 
Marchogion teg eu gwawr, 
Gan ddweyd mai “ gwell yw cariad, 
Na chyfoeth India fawr, 


'Nol iddynt hwy gydsynio 
Briodi trwy fawr serch, 
Aeth rhywrai'n glau â'r newydd 
At dad a mam y ferch ; 
A'r Sguire pan y clywodd 
A neidiodd ar ei draed, 
Fel un o'r dynion ffola 
Fu 'rioed o fewn y wlad. 

Danfonodd am gwnstabliaid 
I ddal y feinir lon, 
Yn fuan gorfu iddi 
Ymddangos ger ei fron ; 
Fe ddwedai mynai 'i danfon 
I ffwrdd i'r gwledydd pell, 
Os na wnai wrando'i gynghor, 
A matcehio'n llawer gwell, 


Pe b'ai chwi yn fy anfon 
I ffwrdd yn mhell o dir, 
Neu ^ngosod mewn tywyllwch 
Dan gloion dewrion dur, 
Ca'ech weled yn y diwedd 
Na fyddai'ch gwaith ond ffol, 
Mi gymra'm tynu'u ddarnan 
Cyn tynai 'ngeiriau'n ol. 


Hi ga'dd ei rhoi dan gloion 
Dros bedwar mis ar ddeg, 

A'i chadw mewn tywyllwch 
Heb fawr o chwareu teg ; 

Er cymaint boenwyd arni, 
Heb neb i wrando'i chwyn, 

Yr oedd hi'n foddlon marw 
Dan gloion er ei fwyn. 


Dywedai 'i thad os matehiai 
A'r marchog teg eì wawr, 
Oedd berchen tai a thiroedd, 
Ac aur ac arian mawr, 
Ca'i ryddid i ddod allan, 
A phareh a chlod yn siwr, 
On'dê ca'i chadw yno 
A byw ar fara a dwr. 


Pe bawn i'n cael fy newis 
O'r bonedd yn mhob lle, 

. Ni chym'rwn neb wy'n nabod 
Yn briod ond efo; 

Fy anwyl dad, rhowch ryddid 
I mi gael dyfod ma's, 

Does dim sydd well na chariad 

Ar wyneb daear lâs. 

Mi'ch cadwaf mewn tywyllwch . 
Tra paro'm dyddiau i, 
Heb feddu cwys o'm daear, 
Na dyfod byth i'm tŷ, 
Heb weled haul na lleuad 
Na llewyrch mewn un lle. 
Oni wnewch chwi roddi ffarwel 
Dros byth i'w gwmni e'. 


' Dwyn ceisio dim un fodfedd 
O'ch tai na'ch tiroedd chwi : 
'Rwy'n foddlon myn'd heb ddimai 
I ffwrdd oddiwrth eich tŷ. 
Gwell genyf hela'm living 
Trwy'r wlad o le ile, 
Na chael meddiannau'r deyrnas, 
A cholli 'i gwmni fe, 


A'r mab, 'mhen pedair blynedd, 
Ddyfeisiai'r ffordd mewn brâd, 

I weithio coffin newydd, 
Fel gallai dwyllo'i thad ; 

A'r cwmni aeth i gladdu 
Y coffin hardd ei wedd, 

Gan ddweyd, “ Mae Billy Williams 
Yn gorwedd yn ei fedd.” 


Pan glywa'i thad roi Billy 
I orwedd yn y pridd, 
Estynai'r agoriadan, 
Er cael y ferch yn rhydd, 
Gan ddweyd, Mi fyna'ch matchio 
A'r Sguire teg o bryd, 
Yr hwn a all eich cadw 
Fel duwies hardd o hyd. 


Os rhow'd y glân eì ddwyrudd 
I orwedd yn y pridd, 
Er mwyn y mab mi rodiaf 
A'm dwylaw bach yn rhydd. 
Ond nid oes 1mi obaith 
Cael gwel'd eì wyneb mwy— 
O gariad darfu iddo 
Ddyoddef marwol glwy'. 

Yn mhen y tri diwrnod 
Cyfarfu'r mab a'r ferch-— 
Y seren fwyn garedig 
Oedd wedi tynu ei serch : 
Cofleidiai a chusanai 
Y gangen deg o bryd ; 
P'le gwelwn ddau mor ffyddlon 
Yn caru o fewn y byd. 


Gwell oedd gan Hannah Johnson 
Gael gwel'd ei wyneb-pryd, 
Na buasai'n cael meddiannaus 
Y ddaear hon i gyd : 
A'r dagrau o lawenydd 
Yn ffrydio'i ddwyrudd fwyn, 
Ymunodd â'i hanwylyd 
I hyfryd fyw'n ddigwyn. 


A'r Sgauire pan y clywodd 
T'r rhai'n briodi eu dau, 
Dechreuodd rwygo ei ddillad 
Heb wybod beth a wnai; 
O falais at ei blentyn 
Fe dd'rysodd sens y dyn, 
A chym'rodd ddôs o wenwyn 
Nes iddo ladd ei hun, 


Gwell fuasai iddo syrthio 
O flaen yr orsedd gref, 
A llefain am faddeuant 
Ar Awdwr dae'r a nef; 
Roedd yntau'n gwrando'r gelyn, 
Nes marw trwy fawr boen, 
A'i enaid ga'dd ro'i cyfrif 
O flaen yr addfwyn Oen. 


Cymerwch chwithau rybudd, 
Pob un sy'n gwrando'r gân, 
Am beidio rhwystro cariad 
Byth mwy i fyn'd yn mlaen, 
Gan nad oes dim ond angau 
I'w gael o fewn y byd 
All rwystro dau fo'n caru 
Yn ffyddlawn fyn'd yn nghyd. 





Argraffwyd gan Adam Evans, Machynlleth 








